CELEX: 62012TN0066
Language: mt
Date: 2012-02-13 00:00:00
Title: Kawża T-66/12: Rikors ippreżentat fit- 13 ta’ Frar 2012 — Sedghi u Azizi vs Il-Kunsill

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/24
            
         Rikors ippreżentat fit-13 ta’ Frar 2012 — Sedghi u Azizi vs Il-Kunsill
   (Kawża T-66/12)
   2012/C 109/52
   Lingwa tal-kawża: l-Ingliż
   
      Partijiet
   
   
      Rikorrenti: Ali Sedghi (Teheran, l-Iran) u Ahmad Azizi (Londra, ir-Renju Unit) (rappreżentanti: S. Gadhia u S. Ashley, Solicitors, D. Wyatt, QC (Queen’s Counsel), u M. Lester, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kunsill 2011/783/PESK, tal-1 ta’ Diċembru 2011, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 319, p. 71), u r-Regolament ta’ Implimentazzjoni tal-Kunsill (UE) Nru 1245/2011, tal-1 ta’ Diċembru 2011, li jimplimenta r-Regolament (UE) Nru 961/2010 dwar miżuri restrittivi kontra l-Iran (ĠU 2011 L 319, p. 11), sa fejn dawn jikkonċernaw lir-rikorrenti; u li d-deċiżjoni għal dan l-għan ikollha effett immedjat, mingħajr sospensjoni;
            
         
               —
            
            
               tiddikjara l-inapplikabbiltà ta’ Artikolu 19(1)(b) u Artikolu 20(1)(b) tad-Deċiżjoni tal-Kunsill 2010/413/PESK, u ta’ Artikolu 16(2) tar-Regolament tal-Kunsill (UE) Nru 961/2010, fir-rigward tat-tieni rikorrent;
            
         
               —
            
            
               tordna lill-konvenut ibati l-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               (1)
            
            
               L-ewwel motiv jallega li ebda wieħed mill-kriterji legali għat-tniżżil tar-rikorrenti fil-lista ma huwa ssodisfat, u ma hemm ebda bażi legali jew fattwali valida għat-tniżżil tagħhom fil-lista; il-Kunsill wettaq żball manifest meta qies li t-tniżżil tar-rikorrenti fil-lista huwa ġġustifikat;
            
         
               (2)
            
            
               It-tieni motiv jallega li d-Deċiżjoni u r-Regolament ikkontestati jimponu restrizzjonijiet mhux ġustifikati u sproporzjonati fuq id-drittijiet fundamentali tar-rikorrenti;
            
         It-tieni rikorrent jinvoka żewġ motivi addizzjonali oħra, li jallegaw li:
   
               —
            
            
               id-Deċiżjoni u r-Regolament ikkontestati jikkostitwixxu restrizzjoni mhux ġustifikata u sproporzjonata fuq id-drittijiet tiegħu ta’ moviment liberu fl-Unjoni Ewropea; u
            
         
               —
            
            
               il-Kunsill ma kellux il-kompetenza biex jinkludi lit-tieni rikorrent taħt il-Politika Barranija u ta’ Sigurtà Komuni, għaliex din hija sitwazzjoni purament interna tal-Unjoni Ewropea.